32004D0663
L 302/6
JURNALUL OFÍCIAL AL UNIUNII EUROPENE
DECIZIA COMISIEI
din 20 septembrie 2004
de modificare a Deciziei 97/464/CE a Comisiei privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește produsele pentru instalațiile de epurare a apelor uzate
[notificată cu numărul C(2004) 3488]
(Text cu relevanță pentru SEE)
(2004/663/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre referitoare la produsele pentru construcții (1), astfel cum a fost modificată ultima dată prin Regulamentul (CE) nr. 1882/2003 al Parlamentului European și al Consiliului (2), în special articolul 13 alineatul (4),
întrucât:
(1)
Comisia adoptă deja Decizia 97/464/CE din 27 iunie 1997 privind atestarea conformității produselor de construcție în temeiul articolului 20 alineatul (2) din Directiva 89/106/CEE în ceea ce privește produsele pentru instalațiile de epurare ale apelor uzate (3).
(2)
În temeiul articolului 13 alineatul (2) din Directiva 89/106/CEE, conformitatea se stabilește în conformitate cu anexa III la directivă. Prin urmare, nu este necesar să se facă trimitere la articolul 13 alineatul (3) literele (a) și (b) pentru specificarea procedurii de atestare a conformității în temeiul articolului 13 alineatul (4). Textul Deciziei 97/464/CE ar trebui să se simplifice prin eliminarea trimiterii menționate.
(3)
În urma examinării categoriilor de produse pentru instalațiile de epurare ale apelor uzate și a necesității de adaptare a nevoilor de reglementare ale statelor membre cu privire la comportarea la incendiu, se recomandă adăugarea procedurilor de atestare a conformității referitoare la caracteristicile de comportare la incendiu.
(4)
În urma examinării categoriei de produse „produse pentru instalațiile de epurare ale apelor uzate din exteriorul clădirilor (3/3)”, se estimează că ar trebui să se asigure un nivel superior de siguranță pentru capacele gurilor de vizitare și grătarele rigolelor destinate utilizării în zonele de circulație a vehiculelor și a pietonilor.
(5)
Decizia 97/464/CE trebuie modificată în consecință.
(6)
Măsurile prevăzute prin prezenta decizie sunt în conformitate cu avizul Comitetului permanent pentru construcții,
ADOPTĂ PREZENTA DECIZIE:
Articolul 1
Decizia 97/464/CE se modifică după cum urmează:
1.
Articolul 1 se înlocuiește cu următorul text:
„Articolul 1
(1) Conformitatea produselor specificate în anexa I se atestă prin procedura stabilită în anexa II.
(2) În cazul în care produsele menționate la alineatul (1) se supun și altor reglementări privind comportarea la incendiu, atestarea conformității cu privire la comportarea la foc se realizează prin procedura prevăzută la anexa III.”
2.
Anexele se modifică în conformitate cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 20 septembrie 2004.